המודעות לסביבה ירוקה, ידידותית, חסכונית, בעלת ערך מרכזי של אחריות חברתית ליצירת סביבה בריאה יותר, היא אחת ממגמות העל שהייתה בשני העשורים האחרונים בחיתוליה, ומבטיחה התרחבות משמעותית בעתיד. הרצון לשמור על סביבה איכותית, לא מזהמת, כזו שמכבדת את עצמה ואת החיים בה, מובילה חברות יצרניות רבות לייצר חומרים תואמי מגמה. הייצור הזה מתבסס על הימנעות משימוש בחומרים רעילים המעורבים במישרין ובעקיפין בעת תהליך הייצור ומבטיח חומרים שמיטיבים עם בני הבית, בין אם מדובר בצבע לקירות או באלמנטים עיצובים ושימושיים הנכנסים אלינו הביתה.
החקלאות האורגנית שהיא מסמליה הבולטים של המגמה השפיעה לא רק על איכות המזון שאנו צורכים אלא גם על הסביבה בה אנו חיים ועל המודעות שלנו למרכיבים ולחומרים השונים איתם אנו באים במגע יומיומי. תשומת לב רבה מוקדשת לכלי האוכל בהם אנו משתמשים, לחומרי הניקוי והטואלטיקה וכן לטקסטיל אותו אנו לובשים ובו אנו משתמשים. בתחום עיצוב הבית שימוש בחומרים טבעיים ושימת דגש על הימנעות מחומרים רעילים מקבל דגש רב הן בחומרי הבניה דרך הריהוט וכלה באקססוריז ומוצרי אוירה לבית כגון מבשמים.
תחום הטקסטיל מדגיש שימוש בבדים אורגניים ובדים טבעיים וטהורים כמשי, כותנה, תערובות במבוק ופשתן הצבועים בצבעים טבעיים וללא תוספים כימיים.
בבית אורית טראוב נמכרים מוצרי האיכות המשובחים של המותג האיטלקי SHUJ המבוסס על טכניקה סינית מסורתית בת אלפי שנים וידע איטלקי. מוצרי המותג מיוצרים בעבודת יד דקדקנית ממשי טבעי, תערובות במבוק, פשתן, קשמיר ומי תהום, מה שמבטיח חומרים טהורים במגע יד אדם בלבד המאפשרים לגוף ויסות חום ומגע טבעי.
שמיכת משי טהור המלאה בשכבות של משי בעבודת יד,מיוצרת לפי מסורת סינית בת אלפי שנים המשלבת ידע איטלקי. השמיכה היא מוצר טקסטיל טהור ומשובח המזמין התכרבלות נקייה מתוספות מלאכותיות. המותג SHJU נמכר בבית אורית טראוב.
מצעים, שמיכות וכיסוי מזרן דקים וקלילים עשויים שכבות משי טבעי. המותג SHJU נמכר בבית אורית טראוב.
בתחום הבנייה ועיצוב הבית באה המגמה לידי ביטוי בהוצאת הרכיבים הרעילים מהצבע, כך שקירות הבית והרהיטים לא יפלטו בזמן ולאחר הצביעה כימיקלים. בחברת טמבור למשל, סדרות צבעים על בסיס מים כמו לדוגמא סופרקריל, פוליאור והמרטון הן סדרות ידידותיות לסביבה ובעלות תו ירוק.
משטחי עבודה במטבחים הבאים במגע עם אוכל אף הם משפרים עמדות. Sensa By Cosentino הינו משטח גרניט אנטי בקטריאלי עמיד בפני כתמים, שהודות למאפיינים הטבעיים של החומר וטיפול הגנה חדשני, המאופיין בעמידות גבוהה בפני חדירת נוזלים וכתמים לאורך זמן, נמנעות היווצרות לכלוך והתפתחות חיידקים על המשטח. המשטחים עם שכברת הגנה מיוחדת זו מגיעים עם אחריות של 15 שנים.